Die redes hoekom jy altyd moeg voel - Voelgoed
Tuis Self Lynette Beer [#3MinuteSelfhelp] Die redes hoekom jy altyd moeg voel
Die redes hoekom jy altyd moeg voel
Moegheid is nie 'n siekte nie, maar 'n simptoom. As dit korttermyn-uitputting is, is daar nie rede tot kommer nie. Maar wanneer uitputting chronies word, is dit tyd om die oorsaak te soek.
Die Groot Moeg. Wanneer jy tam wakker word of in die middel van die dag nie meer 'n druppel energie oor het nie.
Partykeer is dit te verstane, soos ná 'n siekte, baie laat aande of iets soos 'n eksamen. Soms lê die rede by ons leefstyl. Die vier energie-diewe wat bydra tot voortdurende moegheid is eetgewoontes, te min oefening, stres en slaappatrone.
Eet jy te veel kitskos en te min vars groente, vrugte en gesonde proteïne? Miskien drink jy te veel koffie om wakker te bly of glase wyn om te ontspan.
As jy 'n roker is, rook jy dalk meer as voorheen. Of jou suikergebruik het toegeneem. Al hierdie "sondes" kan tot jou lae energievlakke bydra.
Gesonde oefening is 'n uitstekende manier om energie te kry, al verg dit inspanning. Deur 30 minute per dag of ten minste drie keer per week te oefen, doen jy jou lyf – en veral jou kop – 'n yslike guns.
Stresbeheer is nie 'n luukse nie, maar 'n noodsaaklikheid vir oorlewing. Kry hulp of leer jouself hierdie belangrike vaardigheid as jy hoegenaamd met energie wil lewe!
– Lynette Beer, verhoudingskenner
Vorige artikelRouchelle Liedemann: "Vergewe en dankbaar is beste maats"
Volgende artikelJou kind leer deur te speel
Dis gesond om hardop te lag
Ware deernis begin by jouself
Het jy deernis met jouself?
Voelgoed - Julie 30, 2021
Die mens is bedraad vir humor. Dis 'n basiese behoefte. Lag is noodsaaklik vir ons fisieke en emosionele gesondheid, ons gemoed en ons oorlewing. Lag betrek die hele brein. Wanneer...